סקסוניה

סקסוניה (בגרמנית: Sachsen, זאקסן) היא אחת מ-16 המדינות המרכיבות את גרמניה. זו אחת המדינות הקטנות בשטחן (18,413 קמ"ר, מקום עשירי בגרמניה), אך במספר תושביה היא נמצאת במקום השישי, עם אוכלוסייה המונה כמעט 4.5 מיליון. בירת המדינה היא דרזדן, אך העיר הגדולה בה היא לייפציג. ערים ידועות נוספות בסקסוניה הן מייסן, גרליץ (Görlitz, השוכנת על הגבול עם פולין) וקמניץ (Chemnitz). המדינה, השוכנת במזרח גרמניה, נוסדה מחדש בשנת 1990, לאחר איחוד גרמניה. המונח "סקסוניה" משמש גם לציון מספר ממלכות היסטוריות, אשר שכנו בימי הביניים בצפון-מערב גרמניה, בערך באזורן של המדינות הנוכחיות סקסוניה התחתונה וסקסוניה-אנהלט. העם הסקסוני היה אחד החשובים בקרב השבטים הגרמאניים; חשיבותו מונצחת גם היום בציון מוצאם (האנגלו-סָקסי) של רוב תושבי בריטניה. ראש ממשלת סקסוניה נכון ל-2024 הוא מיכאל קרצ'מר. המדינה מהווה מעוז של מפלגות הימין: המפלגה הנוצרית-דמוקרטית הגרמנית (CDU) ומפלגת אלטרנטיבה לגרמניה (AfD). בסקסוניה, כמו בכל מדינות מזרח גרמניה לשעבר, שררה אבטלה קשה (קרוב ל-20% ב-2005). אולם מבין מדינות המזרח זוהי המשגשגת ביותר, וקצב הפיתוח בה גבוה אף יותר מזה של מדינות במערב גרמניה. האבטלה ירדה משנת 2005 לשפל של 5.9% ב-2021. סקסוניה, כרוב מדינות מזרח גרמניה לשעבר, אינה יעד לתיירות בינלאומית בקנה מידה נרחב. למרות זאת המדינה פופולרית בתחום תיירות הפנים הגרמנית, ולמספר אזורים (כגון דרזדן ושווייץ הסקסונית שכוללת אתר בסטאי) יש פוטנציאל תיירותי רב. המדינה מציעה לתיירים ערים גדולות בעלות מרכזי תרבות ומוזיאונים (דרזדן, לייפציג), עיירות היסטוריות (מייסן, פירנה, פרייברג ועוד) ואזורי טבע ונופש (אזור נהר האלבה, שווייץ הסקסונית ועוד). סקסוניה נמצאת במרחק של כשעתיים נסיעה מפראג ומברלין כך שניתן לשלב ביקור בסקסוניה וביקור בערים אלו המהוות מוקד תיירותי חלוקה מנהלית סקסוניה מחולקת ל-10 מחוזות: מחוז ארצגבירג מחוז באוצן מחוז גרליץ מחוז זקזישה שווייץ-אוסטארצגבירגה מחוז לייפציג מחוז מייסן מחוז סקסוניה התיכונה מחוז פוגטלנד מחוז צפון סקסוניה מחוז צוויקאו בנוסף, 3 הערים הגדולות לא משתייכות לשום מחוז, אלא מחזיקות במעמד מיוחד של "מחוז עירוני": קמניץ דרזדן לייפציג קישורים חיצוניים אתר האינטרנט הרשמי של סקסוניה (בגרמנית) סקסוניה, ברשת החברתית פייסבוק סקסוניה, ברשת החברתית X (טוויטר) סקסוניה (גרמניה), דף שער בספרייה הלאומית סקסוניה, באתר אנציקלופדיה בריטניקה (באנגלית) האתר הרשמי של מדינת סקסוניה (בגרמנית) עובדות וטריוויה על סקסוניה (באנגלית) תהל בלומנפלד, חופשה בסקסוניה, באתר ידיעות אחרונות, 10 בספטמבר 2017